system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Paul Cernat?
assistant
Paul Cernat (n. 5 august 1972, București) este un publicist, critic literar și eseist român contemporan. Din 2009 este membru al Uniunii Scriitorilor din România. Este doctor în Filologie summa cum laude.

Biografie 
În prezent este conferentiar universitar doctor la Catedra de istoria literaturii române a Universității București. 

A participat în calitate de comentator la Cenaclul Litere, condus de Mircea Cărtărescu. Este specialist în avangarda literară interbelică. Este autor a nenumărate prefețe și studii critice. A colaborat cu cronici literare și eseuri la numeroase publicații culturale din țară, Dilema, Dilema Veche, Dilemateca, suplimentul Vineri al revistei Dilema, Observator cultural, Suplimentul cultural al revistei 22, Idei în dialog etc., având o prezență activă în presa literară.
Din 2013 este și cercetător în cadrul Institutului de Istorie și Teorie Literară „G. Călinescu” din București.

Lucrări publicate individual 
 Avangarda românească și complexul periferiei, Editura Cartea Românească, 2007
 Contimporanul: istoria unei reviste de avangardă, Editura Fundației Culturale Române, 2007
 Modernismul retro în romanul interbelic românesc, Editura Art, 2009
 Un port de la răsărit, prefață pentru romanul Europolis de Jean Bart, 2010.
 Existențialismul românesc interbelic, Editura Muzeului Literaturii Române, 2013.

Lucrări publicate în colaborare 
 În colaborare cu Ion Manolescu, Angelo Mitchievici și Ioan Stanomir:

 În căutarea comunismului pierdut (Editura Paralela 45, 2001) ISBN 973-593-490-6
 O lume disparută. Patru istorii personale urmate de un dialog cu H-R. Patapievici (Polirom, 2004)
 Explorări în comunismul românesc vol.I (Polirom, 2004) ISBN 973-681-817-9 
 Explorări în comunismul românesc vol.II (Polirom, 2005) ISBN 973-46-0102-4
 Explorări în comunismul românesc vol.III (Polirom, 2008), fără Ion Manolescu

 Războiul fluturilor, roman fantasy de Paul Cernat și Andrei Ungureanu (Polirom, 2005) ISBN 973-46-0047-8

 În colaborare cu Cosmin Manolache, Călin Torsan, Sorin Stoica, Ciprian Voicilă:
 Povestiri mici și mijlocii, prefață, (Polirom, 2007) ISBN 978-973-669-313-7.

 În colaborare cu Antoaneta Ralian, traducătoare :
 Ragtime de E. L. Doctorow, prefață, București, Leda, 2007

 În colaborare cu alții, volum coordonat de Liviu Papadima,
 Cărți de bucate, enciclopedii, mâzgăleli, în Care-i faza cu cititul?, Editura Arthur, 2010, p. 17-21

 În colaborare cu Florin Poenaru și Costi Rogozanu:
 Epoca Traian Băsescu, Tact, 2014

 În colaborare cu Alexandru Matei:
 25 de ani după, alternative și provocări, prefață Ovidiu Șimonca de la Observator cultural, 2015, ISBN 978-606-742-095-1.

Reacții
Într-un interviu publicat în „Adevărul literar și artistic", care a urmat anchetei Romanul românesc al deceniului, Mircea Cărtărescu a făcut o serie de declarații împotriva criticilor, între care și Paul Cernat, pe care l-a calificat drept „contorsionist“, acuzându-l că vrea să împace pe toată lumea.

Note

Legături externe 
 Andrei Terian, Cui i-e frică de poezia milenaristă?
 Pentru un alt modernism, 1 iulie 2010, Patras Antonio, Ziarul de Duminică
 Un palid muschetar, 11 februarie 2006, Daniel Cristea-Enache, Ziarul de Duminică
 Cum l-aș putea „soma“ pe Paul Cernat?, Ovidiu Șimonca, Observator cultural - numărul 427, iunie 2008

Interviuri

 „Nu-mi place sa fiu previzibil“. Interviu cu Paul CERNAT, Ovidiu Șimonca, Observator cultural - numărul 286, septembrie 2005

Nașteri în 1972
Istorici literari români
Critici literari români
Eseiști români
Absolvenți ai Facultății de Litere din București
Scriitori români în viață
Profesori universitari români
Profesori români în viață
Membri ai Uniunii Scriitorilor din România